
Estimats amics 
de Portal Obert 


El lema del Dia del Seminari d'en- 
guany, MOGUTS PER L'ESPERIT, ha 
estat inspirat en la carta apostòlica de Joan 
Pau I Tertio millenio adveniente. En 
aquesta carta, el Papa proposa dedicar l'any 
1998 a l'Esperit Sant i a la seva presència 
sappjicadora dins de la comunitat dels dei- 
xebies de Crist. 

Es realment un lema ben trobat el d'a- 
quest any, MOGUTS PER L'ESPERIT. En 
efecte, quan tota l'Església es prepara per 
celebrar el gran jubileu dels 2000 anys de 
l'encarnació del Fill de Déu mirant 
l'Esperit Sant, als qui vivim intensament el 
Dia del Seminari ens és oferta l'oportunitat 
de contemplar l'acció de l'Esperit en el 
sacerdoci consagrat dins de l'Església. 

L'Esperit Sant és qui suscita la voca- 
ció al ministeri sacerdotal, consagra i envia 
aquells que ha cridat, els és font de sante- 
dat i crida a la santificació -que es tradueix 
particularment en la caritat pastoral- i els 
és també socors divinal en les dificultats i 
en les febleses. Aquest mateix Esperit, 
principi de la unitat de l'Església, és qui 
mou els preveres a cercar per damunt de tot 
aquesta unió i a ser ells mateixos homes de 
comunió en el presbiteri i amb els laics. 

I per a la nostra època, l'Esperit és 
també, com ho ha dit el Papa, l'agent prin- 
cipal de la nova evangelització. En aquesta 
nova diada del seminari, preguem pels nos- 
tres seminaristes, que es mantinguin fidels 
a la vocació rebuda, perquè, animats per un 
nou ardor vingut de l'Esperit, arribin a ser 
servidors diligents de la nova evangelitza- 
ció. 

Preguem igualment per l'aplicació 
del nou pla de formació sacerdotal que cl 
seminari ha de dur a terme, que sigui ple- 
nament realitzat segons el desig de 
l'Església i les necessitats de la nostra diò- 
cesi de Barcelona. 

Encomanem també a Déu l'acció pas- 
toral del seminari orientada a fomentar les 
vocacions sacerdotals, amb el seu Espai 
Vocacional, que ja ha començat a funcio- 
nar, i amb l'Associació d'Amics del 
Seminari, que s'està formant. El Senyor 
faci que molts joves sentin l'alè de l'Esperit 
Sant, i consagrats amb aquest mateix 
Esperit i amb la seva força, dediquin la 
seva vida al servei de l'Evangeli i siguin els 
deixebles del nou mil.lenni. Que, moguts 
per l'Esperit -com un dia ho féu amb l'apòs- 
tol Felip quan l'atansà a aquell eunuc etjop 
que tornava de Jerusalem en el seu carro i 
que no entenia prou les Escriptures (Ac 8, 
26-40)-, cis apòstols del dos mil s'acostin 
als carros dels homes i dones del nostre 
temps per fer-los entendre el sentit de 
l'Escriptura i per donar-los la gràcia dels 
sagraments. 

Pregueu encara -com ho demana el 
nosire senyor cardenal en l'exhortació pas- 
toral del dia de Sant Josep- pels responsa- 
bles del seminari, mostrant així la vostra 
solidaritat amb nosaltres. 

Que Maria, que va concebre el Verb 
encarnat per obra de l'Esperit Sant, que es 
deixà portar després en tota la seva vida per 
la seva acció interior, i que al llarg de 1998 
serà imitada sobretot -com ens ho indica 
Joan Pau I- com la dona dòcil a la veu de 
l'Esperit, dona del silenci i de l'escolta, de 
l'esperança, beneeixi el nostre seminari, 
sigui exemple preclar dels qui s'hi formen, 
i intercedeixi prop del seu Fill perquè vul- 
gui enviar molts segadors a les seves mes- 
ses. 

Ramon Corts i Blay, 


Teclor 


CRÒNIQUES DE LES RESIDÈNCIES 
DE DIPUTACIÓ I CONVICTORI 


Remprenem la crònica allà on la vam deixar en el 
darrer número de desembre. 

El dia 8 de desembre els seminaristes vam participar 
a les celebracions de la Immaculada de la catedral de 
Barcelona, i després d'un dinar de germanor i un cine-fòrum, 
vam fer una celebració solemne de Vespres a la capella del 
Seminari. 

El dia 9 de desembre vam tenir sessió de cants amb 
mossèn Albert Taulé, que es dedicarà principalment als cants 
propis de les eucaristies. 

El dia 12 de desembre, dotze dels nostres companys 
van rebre de mans del bisbe auxiliar Mons. Pere Tena els 
ministeris d'acòlit i lector, un primer pas que va ser solem- 
nement celebrat tant pel nombre de candidats com pel gran 
grup de sacerdots, diaques i amics que els van acompanyar. La 
vigília van fer un recés al monestir de Bellesguard de les mon- 
ges Jerònimes. Són l'Ignasi Ballbé, en Robert Baró, en Josep 
Lluís Calvís, en Jordi Gutiérrez, en Joan Carles Izquierdo, en 
Pere López, l'Antoni Matons, l'Andreu Oller, en Narcís Puig, 
en Cristóbal Robledo, en Ramon Roca i en Josep Torrente. 
Felicitats' 

El dia 16 de desembre vam tenir la primera sessió de 
cants amb mossèn Xavier Morlans. Se li ha encomanat — 
molt encertadament— aquell repertori de cants que ens seran 
útils en trobades de pregària: per a joves. 

El dia 19 de desembre celebràvem tots juns al semi- 
nari la festa del Nadal, que va començar amb una eucaristia 
presidida pel cardenal arquebisbe de Barcelona i seguida per 
un dinar i unes petites interpretacions a la sobretaula prepara- 
des per un grup dels mateixos seminaristes. Tot i ser la darre- 
ra activitat de l'any 97, encara ens vam retrobar en les dife- 
rents residències els dilluns i dimarts segitents, ja que pel que 
fa a les Facultats de Filosofia i Teologia eren dies lectius. 

El dia 22 de desembre hi ha sessió de cants amb 
mossèn Albert Taulé. Al convictori vam celebrar el Nadal. 

El dia 23 de desembre, mossèn Ramon Mor i el rec- 
tor del seminari participen en un programa a la televisió de 
Mataró sobre el Seminari i la vocació presbiteral. Aquest 
mateix dia alguns formadors del nostre seminari participen en 
la Missa per les famílies que presideix el nostre cardenal 
arquebisbe. 

Iniciat ja l'any 1998 ens vam retrobar el dia 7 de 
gener en la Jornada Sacerdotal del bisbat de Barcelona, al 
col-legi de la Salle Bonanova. Allà hi van tenir lloc diversos 
actes, com són les dues conferències a l'entorn de l'evangelit- 
zació en la proximitat del tombant de segle, a càrrec del pare 
Andreu Marquès, monjo de Montserrat, i de mossèn J osep M" 
Rovira Belloso. Una Eucaristia celebrada a la parròquia veina 
de la Mare de Déu de 1a Bonanova va donar pas a un dinar de 
germanor de gran part del presbiteri diocesà. El punt final de 
la jornada cl van posar diversos preveres diocesans glossant la 
figura literària, humana i espiritual del desaparegut mossèn 
Pere Ribot. 

Al Conyictori, durant els mesos de gener i febrer ens 
hem reunit a la llar per compartir els diferents processos voca- 
cionals de cadascún de nosaltres. 

El dia 9 de gener va tenir lloc la primera reunió de 
l'any de la comissió de litúrgia del seminari, tot preparant els 
criteris de les celebracions que resten del temps de Nadal i les 
que s'acosten de la Candelera i de la quaresma. 

El dia 11 de gener es reuneix al Seminari la comissió 
de pastoral vocacional. 

El dia 13 de gener es trobava la comissió de redacció 
del Portal Obert per començar a preparar aquest número que 
avui teniu a les mans. Aquest mateix dia, després de la reunió 
ens trobàvem amb Mn. Domènec Cols per assajar cants. 

El dia 16 de gener es reuneix la comissió de cultura 
del Seminari, i també l'Associació d'amics del Seminari. 

El dia 19 de gener ens aplegàvem amb motiu de la 
seimana de pregària per la unitat dels cristians a la capella 
del Seminari per participar en una Eucaristia celebrada per 
Mons. Jaume Gonzàlez Agapito, i concelebrada pel rector i 
formadors del Seminari, La peculiaritat raja en el fet de ser 
celebrada en el ritu oriental, amb un aire molt més solemne, 
On es podia veure clar el sentit oriental de "misteri eucarístic". 
Alguns dels seminaristes vam poder assistir després a un con- 
cert de la Capella de Música de Catalunya a la Basílica de 
Santa Maria del Mar. 

El dia 23 de gener hi va haver jornada de formació, 
en la qual els seminaristes de totes les residències vam ser 
acompanyats pel senyor Albert Manent a fer una passejada 
pels moviments bíblic, litúrgic i catequètic d'aquest darrer 
segle, tot situant-hi algunes de les figures capdavanteres de 
l'Església de Barcelona. Després, tots junts vam anar al con- 
vent de les religioses Carmelites Missioneres del Seminari de 
Barcelona, ja que la germana Felícitas celebra els seus cent 
anys de vida. 

El dia 25 de gener foren convocats els pares del 
seminaristes de la residència de Diputació a visitar el semi- 
nari i a conèixer l'equip que té cura de la formació dels seus 
fills. Vam acabar amb un petit lunch". 

Entre el dia 26 de gener i el 6 de febrer se celebren 
els exàmens a les facultats. 

El dia 27 de gener el rector i alguns seminaristes par- 
ticipen en una vetlla de pregària per les vocacions a la capella 
de la residència Sant Josep Oriol per a sacerdots ancians. 

El dia 28 de gener es reuneixen al Seminari els arxi- 


prestos de la zona pastoral que presideix el bisbe Jaume 
Tresserra i se'ls informa de les activitats de pastoral vocacio- 
nal que s'estan duent a terme. 

El dia 29 de gener, un bon grup de seminaristes par- 
ticipem en l'escola de pregària de la Catedral de Barcelona, 
fent-nos presents en una de les experiències de pastoral de 
joventut més concorregudes de la diòcesi. 

Per celebrar el final dels exàmens, el Convictori va 
for una excursió a Sant Fost de Campsentelles. La idea va sor- 
tir del curs d'Introductori (interdiocesà) i van convidar els seus 
companys de comunitat. 

El dia 6 de febrer es reuneix la comissió de litúrgia 
per preparar el començament, ja imminent, de la quaresma. 

El dia 8 de febrer el Sr. cardenal arquebisbe ordena a 
la catedral de Barcelona com a prevere mossèn Andreu Sala, 
fill de St. Andreu de Llavaneres i actualment vicari de Sí. 
Cristòfol Premià de Mar. També concelebra a l'ordenació 
monsenyor Jaume Traserra. 

El dia 9 de febrer l'equip de formadors del Seminari 
assisteixen a la felicitació que es fa al bisbat de Barcelona amb 
motiu de l'onomàstica del nostre cardenal arquebisbe. 

El dia 10 de febrer hi ha sessió de cants amb Mn. 
Albert Taulé. 

El dia 15 de febrer hi ha reunió de la comissió de 
Pastoral vocacional. 

El dia 17 de febrer ens ha visitat D, Santiago 
Tortosa, missioner del IEME a Costa Rica i Panamà, per 
sensibilitzar-nos en el tema de l'Església missionera. 


CRÒNICA DE LA RESIDÈNCIA 
DE LA SAGRERA 


Des del nostre observatori "de l'entrada nord" de la 
ciutat tenim novetats. Sí, podem anunciar-vos que amb l'ei- 
xamplament de les voreres de la Meridiana tenim una tal agra- 
dable sensació d'amplitud vial, que dóna gust anar a buscar el 
pa o el diari. Renoi, s'han acabat les estretors dels vianantsl 

Una de les noves de més relleu de la nostra Residència 
ha estat l'ordenació, el dia 1 de febrer a la Basílica Sta. Maria 
de Mataró, de Mn. Joan d'Arquer, de Mn. Ramon Mor i 
Mn. Custodi Ballester. Tres companys que compartiren la 
nosira residència en la seva etapa de formació: això fa que els 
tinguem una atenció especial. Es motiu de joia i ens anima en 
el nostre camí... Que Déu els benceixi' 

Un bon dia va venir Mn. Xavier Sobrevia a presidir 
l'Eucaristia, com és costum entre els qui són "de la casa" i 
s'han ordenat. És així que després d'un petit temps de "rodat- 
ge", que els concedim, han de compartir amb nosaltres la seva 
experiència de prevere novell. Com podeu suposar, als qui 
hem conegut "de seminaristes", ens agrada molt aquesta retro- 
bada en l'Eucaristia a la mateixa capella que compartíem, i 
també en la tertúlia que fem després. 

Tenim un servei de transcripció d'algunes de les con- 
ferències que hem estat presents. El tenir escrits els continguts 
representa un avantatge per poder-los aprofundir. Us asseguro 
que val la pena (posant cn dubte que sigui una pena escoltar 
personalitats de tanta vàlua). Per informació Xavier Pich- 
Aguilera ( "contact" 340.35.96 4 INTERNET: hip vv.) 

Com deveu haver pogut comprovar, el nivell místic a 
la nostra Residència ha pujat una mica. El motiu principal és 
que Vicente Araque i Xavier Milla ens canten el tema de "el 
patorcillo" de St. Joan de la Creu. No acabarà aquí la cosa, ja 
ho veureu... 

Alguns de la residència han pres part en la "Pastoral 
política i de la comunicació" que ha donat a conèixer Mn. 
Antoni M'" Oriol. 

Des de la "redacció" agraim a Pere López que muntés 
un pessebre que feia pensar: Sense desmerèixer en res els 
altres. L'hem pogut gaudir fins l'endemà de la "candelera". Ha 
estat un èXit. 

Mn. Andreu Sala va venir amb Mn. Ramon Corts la 
setmana abans de l'ordenació, i a la Missa, beneiren el calze 
que li varen regalar a la seva parròquia. Els acompanyaya Mn. 
Bernat. Imagineu-vos dos preveres i dos diaques, i el pobre 
acòlit va anar a parar a l'altre costat de la credença. Això va 
anar tot molt bé, i compartírem "Missa i mésa". 

El passat 12 de febrer les tres residències van celebrar 
el dia de Sta. Eulàlia. La millor forma de celebrar-ho va ser 
en un clima de pregària: vespres i posterior participació 
eucarística. Per nosaltres és un goig poder compartir amb els 
canonges i amb cl poble cristià totes aquestes festes tan impor- 
tants per a la nostra Església diocesana. Aquestes celebracions 
en la Catedral són un estímul que ens atansa a les arrels cris- 
tianes de la nostra terra. Nosaltres, els seminaristes de la diò- 
cesi de Barcelona som testimonis directes dels fruits de tants 
germans que ens han precedit, 

Per acabar, i dintre de la Jornada de Formació, el pas- 
sat 20 de febrer les tres residències van visitar l'exposició de 
Els Ibers, prínceps d'Occident". El nostre company de 
residència Ramon Casademunt (llicenciat en història) ens va 
regalar una visita guiada, vam redescobrir la cultura i la socie- 
tat dels ibers, les seves escultures, els vasos sagrats, els objec- 
tes ornamentals, els exvots i les maquetes dels poblats. 


EL NOSTRE ARQUEBISBE ENS PARLA — ETAPA DIACONAL 


Una vocació específica a la 
santedat 


Joan Pau ll, al número 44 de 
Pexhortació Tertio millenio adveniente, 
exposa la missió de l'Esperit Sant i la seva 
presència santificadora a la comunitat de 
deixebles de Crist, ja que el misteri de 
l'encarnació s'acomplí per obra de 
l'Esperit Sant i el mateix Esperit activa la 
preparació de la història de la salvació i 
s'actualitza gràcies a ell a través dels 
segles. 

CL'Esperit del Senyor reposa 
sobre meu" (Lc 4,18). Efectivament 
l'Esperit Sant és el principi de la consa- 
gració i de la missió del Messies, que és 
"ungit per portar la bona nova als 
pobres". En virtut de l'Esperit, Jesús per- 
tany totalment i exclusiva a Déu, participa 
de la santedat infinita de Déu, que el cridà, 
l'elegí i l'envià. D'aquesta manera 
l'Esperit del Senyor es manifesta ja en 
Crist com a font de santedat i crida a la 
santificació. 

Aquest mateix "Esperit del 
Senyor" reposa damunt tot el Poble de 
Déu, constituit com a poble consagrat a ell 
i enviat per ell a anunciar l'Evangeli que 
salva. 


"Cada Sacerdot ha 
de tenir la certesa 
que mal no II 
mancarà la gràcia 
de l'Esperit Sant" 


Una exigència especial dels 
preveres 


Cada sacerdot pot dir, en la 
humilitat i la gratitud pel do rebut: 
"L'Esperit del Senyor reposa sobre meu". 
Efectivament, "l'Esperit Sant rebut en el 
sagrament de l'Orde és font de santedat i 
crida a la santificació, no tan sols perquè 
configura el sacerdot en Crist, Cap i 
Pastor de l'Església, i li confia la missió 
profètica sacerdotal i reial, perquè la 
dugui a terme personificant el Crist, sinó 
també perquè anima i vivifica la seva 
existència de cada dia, tot enriquint-la 
amb dons i exigències, amb virtuts i forces 
que es compendien en la caritat pastoral" 


(PDV 27). 


el 

Demanem sacerdot sants 


L'Esperit del Senyor és el gran 
protagonista de la nostra vida espiritual. 
Cal que per a cada sacerdot sigui decisiva 
la certesa que mai no li mancarà la gràcia 
de l'Esperit Sant, com un do del tot gratuit 
i com un manament de responsabilitat "La 
consciència d'aquest do infon i sosté la 
confiança indestructible del sacerdot en 
les dificultats, en les temptacions, en les 
debilitats amb què es pot trobar cada 
sacerdot en el camí espiritual". (PDV 33). 

Demanem a l'Esperit Sant que 
susciti vocacions al sacerdoci al si del 
poble de Déu. Ell, que, tal com ens recor- 
da el Sant Parc, és l'agent principal de la 
nova evangelització (TMAÀ 45), pot fer que 
a l'Església -a la nostra diòcesi de 
Barcelona- no manquin els sacerdots sants 
que necessita. Tenim motius per a l'espe- 
rança. El nostre Seminari Major ha enre- 
gistrat aquest curs l'ingrés de 22 nous 
alumnes i n'hi ha 76. Demanem per tots 
ells, sobretot per la seva perseverança i 
santedat. Demano a tots els diocesans i 
sobretot als sacerdots, als col-laboradors 
pastorals, als religiosos i religioses i als 
fidels laics que treballen al món de l'edu- 
cació, i sobretot de l'educació de la fe, que 
procurin plantejar a les noves generacions 
la vocació al ministeri sacerdotal. 

Us demano un any més la vostra 
pregària, la vostra solidaritat amb el 
Seminari i amb els seus responsables, i 
també el vostre ajut material. I us agraeixo 
a tots allò que feu per aquesta institució i 
per les vocacions. 

Us beneeixo amb tot l'afecte en 
el Senyor. 


P hia P bel Peter 


4 Ricard Ma. Cardenal Carles 
Arquebisbe de Barcelona 


Fa molt temps que, en aquesta publica- 
ció del seminari que és el PORTAL OBERT, 
no es feia present un grup de seminaristes que 
no ho són pas menys que els altres pel fet de 
viure fora o potser fins i tot lluny del semina- 
Ti, i que passen per uns dels moments més 
importants de la seva formació, l'ETAPA 
DIACONAL. En el Pla de Formació sacerdo- 
tal per als Seminaris Majors, en parlar del pro- 
cés educatiu dels Seminaris, es distingeixen 
tres etapes. La primera coincideix normalment 
amb els dos o tres primers anys de seminari i 
en ella solen ser predominants els estudis 
filosòfics (núms 195-201). En la segona, el 
seminarista té com a tasca fonamental de for- 
mació l'assimilació i identificació amb l'ésser 
i ministeri del prevere diocesà i es dedica pre- 
dominantment a l'estudi de la Teclogia ( núms 
202-209). La tercera etapa se centra principal- 
ment en l'assimilació de la Teologia i la teoria 
de l'acció pastoral i en una experiència pràcti- 
ca del ministeri prèvia a l'ordenació presbite- 
ral (núms 210-222). Aquesta darrera és la que 
en el nostre Seminari anomenem Etapa 
Diaconal, i de la qual aquest curs formen part 
14 seminaristes, dels quals 6 ja han estat orde- 
nats preveres des del començament del curs. 

La característica més visible d'aquest 
grup és que cada un viu ja en una parròquia. 
Es un temps privilegiat per a conèixer a fons 
la vida del prevere diocesà abans fins i tot de 
ser ordenat. Durant aquest temps continuen 
mantenint contacte i comunicació assídua i 
personal amb el seminari a través sobretot del 
seu formador i de les reunions setmanals 
d'Etapa, cada dijous, que tenim a l'edifici 
mateix del Seminari. Aquestes reunions tenen 
un caire fonamentalment pràctic i orientat a la 
pastoral, tant pel que fa a la fonamentació de 
la vida espiritual com per molts altres aspectes 
pràctics de la vida que cal anar assimilant. A 
més molts d'ells continuen també els seus 
estudis de Teologia amb la preparació de la 
Llicència i participen en el curs de pastoral 
organitzat per la Facultat de Teologia de 
Catalunya. Els professors han estat Prat i 
Pons, Busquets, Pardo, Llach, Baburés, 
Cuyàs, Cervera, Torralba, Orobitg, Roura, 
Carreras. Aquest curs 1997-98 1 fins al 
moment s'han tingut reunions sobre temes 
com: "Identitat i espiritualitat del prevere dio- 
cesà" (Mn. Salvador Cristau), "El diaca i el 
prevere en la Litúrgia" (Mn. Josep Anton 
Arenas), "El despatx parroquial" (Mn. 
Salvador Cristau), "L'elecció dels cants per a 
la missa segons els temps litúrgics" (Mn. 
Albert Taulé i Mn. Domènec Cols), "Aprendre 
a celebrar l'Eucaristia" (Mn. Jaume 
Gonzàlez), la participació a les "JI Jornades 
d'Apostolat Seglar per a Preveres" que es 
feren a Begues, a més d'altres actes en què 
han participat amb la resta del Seminari. Pel 
que fa als recessos, un dijous al mes, han estat 
predicats per Mn. Salvador Cristau, P. París 
SI., Mn. Francesc Prieto, Mn. Josep Àngel 
Saiz i Mn. Eugeni Portusach. 

No hi ha dubte doncs que, si la forma- 
ció de pastors és la finalitat i l'objectiu fona- 
mental del Seminari Major ( PDV 57 i Pla de 
F. 16), aquesta Etapa de la formació i de la 
vida en el seminari és decisiva en aquest 
aspecte, i no podem oblidar-hi la gran 
importància que hi té la col.laboració dels rec- 
tors i també de les comunitats parroquials on 
el seminarista viu i comença a desenvolupar la 
seva vida com a futur pastor. 


Salvador Cristau 

LA PASTORAL VOCACIONAL AL SEMINARI MENOR 


El Seminari Menor organitza al llarg del 


curs, diferents activitats de caire vocacional, 
adreçades a tota la diòcesi: 


e El Seminari Obert, que és una "nova moda- 
litat" d'acompanyament vocacional adreça- 
da als adolescents i Joves que, sentint-se cri- 
dats a la vocació presbiteral, no poden (per 
l'edat) entrar encara en la Comunitat del 
Seminari i participen dels recessos i con- 
vivències que s'organitzen amb els altres 
seminaristes menors (vegi's l'anterior núme- 
ro de Portal Obert), 


e Les Trobades d'Escolans de caire festiu 
adreçades a tots els adolescents i joves que 
col-laboren a les celebracions litúrgiques de 
les parròquies amb l'objectiu de donar a 
conèixer la nostra Comunitat, tot convivint 
amb els seminaristes. Amb el pas dels anys, 
s'han anat ampliant aquestes jornades: d'un 
dia, d'estiu, al Nadal, 


. les Visites a Parròquies on els seminaristes 
ofereixen el seu testimoni vocacional, acom- 
panyats dels seus Formadors, adreçades tant 
a grups de joves com en les celebracions 
(pregàries i Eucaristies) entorn de la 
Campanya del Dia del Seminari, i en altres 
ocasions que es demani. 


Volem parlar-vos ara de l'activitat més 
immediata que estem preparant: la Trobada 
d'Escolans, que enguany arriba a la seva cinquena 
edició. Des de l'any 1994 ha volgut ser un punt de 
referència anual per aquest col-lectiu tan concret i 
important en la vida de la nostra diòcesi: són "els 
escolans", joves, que, amb el seu ajut inestimable, 
presten un gran servei a tantes comunitats cristia- 
nes, servint l'altar, a prop del mossèn, i alguns sen- 
tint la crida de Déu. Cada any la jornada ha tingut 
moments de joc, de convivència, d'animació festi- 
va, i de celebració joiosa de la fe entorn de 
l'Eucaristia, tot al voltant d'un lema que ha volgut 
reflectir un accent determinat: 


vàrem plantejar a la primera trobada, d'acord amb 
la pastoral vocacional de la diòcesi, són plenament 
vigents: crear un espai pel trobament entre escolans 
i seminaristes i ajudar en el discerniment. Sabem 
que les activitats vocacionals per aquestes edats 
sempre són un afer delicat, però creiem que amb 
una pedagogia adient poden ser ben profitoses. Cal 
tenir en compte que d'entre els assistents a aquestes 
trobades també alguns han manifestat en algun 
moment una inquietud vers el presbiteriat. 


Aquesta trobada tindrà lloc el dissabte, 14 
de març. Tant de bo sigui un bon ajut en el marc de 
la Campanya del Dia del Seminari, "moguts per 
PEsperit". 

1994: Vine amb mi, amic meu 

1995: I vosaltres, qui dieu que sóc jo2 
1996: Obrint camins 

1997: Vosaltres sou els meus amics. 


Sergi Gordo 
Formador del Seminari Menor 


Per commemorat aquest aniversari, la troba- 
da tindrà un to marcadament festiu i celebratiu. 
Recordarem els moments més importants de les 
anteriors jornades. Alhora també vol ser un moment 
d'agraiment pel suport que hem anat rebent de tants 
que hi han anat participant. El lema d'enguany serà: 
és. tU sempre ets amb Mi" (Le 15,31). 


Amb la perspectiva que ens donen aquests 
cinc anys, ens adonem que els objectius que ens 


Mn. CUSTODI 


Mai com en una ordenació presbiteral no 
podem experimentar la presència de Crist a la seva 
Església. Aquesta comunitat eclesial, formada per 
homes pecadors, té la pretensió de ser el rostre del 
Senyor Jesús entre els homes d'avui. L'Església, 
organisme viu, Crist el seu cap i nosaltres, membres 
del seu cos, alguns dels quals cridats a perpetuar, 
amb el nostre ministeri, els gestos sacramentals del 
mateix Jesús, que estima i salva ara i avui. 

Es el mateix Esperit que envià Jesús als seus 
deixebles el que nosaltres hem rebut. Es el mateix 
do que ens fa capaços de celebrar en nom de Crist 
l'únic sacrifici que salva veritablement el món, "A 
qui perdoneu els pecats, els queden perdonats". 

La meva alegria és immensa i amb goig faig 
meves les paraules del salm: "Com pagaré al 
Senyor tot el bé que m'ha fet2 Alçaré la copa de la 
salvació, invocant el seu Nom" 


Mn. RAMON MOR. 


Especialment durant aquestes poques setma- 
nes que porto de prevere he arribat a la conclusió 
que explicar-vos com visc aquest gran "do" de Déu 
que és el ministeri sacerdotal m'és impossible. No 
tinc paraules. Es a dir, em vénen tantes paraules al 
cap que em quedo sense poder dir res més que: 
peniu i ho veureu l" I és que les paraules sobren 
quan hi ha tanta emoció continguda. Mireu-me els 
ulls, ells, en aquests cassos parlen més clarament 
que els meus llavis. Mireu el meus gestos, tot el 
meu cos es mou al ritme del meu cor. Í en cada pen- 
sament, en cada paraula, en cada mirada i en cada 
gest sento la presència, com mai, del meu Senyor i 
del meu Estimat. Gràcies, Senyor, 


Mn. JOAN D'ARQUER 


"Aquests dies d'abans i després de l'ordena- 
ció he viscut en la pell i en el cor com estima la gent 
la figura del mossèn. Han estat els cristians i cris- 
tianes de cinc comunitats parroquials que han pre. 
parat amb entusiasme sincer i cristià les meves pri- 
meres celebracions eucarístiques en aquestes parrò- 
quies. Com escrivia en un dels sermons: "és gent 
bona, gent senzilla, gent de bon cor, cristians i cris- 
tianes que han compartit la festa del dia primer de 
febrer a Mataró, que hi han estat units en la pregà- 
ria o que hi han estat al cas, se n'han assabentat" 

He fet cl pas d'entregar tota la vida al servei 
del Crist ressuscitat, de l'Església diocesana i dels 
germans. Però tinc la convicció que és per ells que 
la meva ordenació presbiteral té sentit. Vull ser pro- 
per a tants sofriments de joves, infants, pares de 


família, avis, malalts, marginats de la vida i del: 


món. Vull anunciar la Bona Nova de l'Evangeli de 
la pau, de la reconciliació, de la joia de Jesucrist que 
viu en el cor de cadascú i ens dóna l'alè de vida per 
l'Esperit Sant. 

Aquest escrit va adreçat sobretot a vosaltres 


seminaristes, i és a vosaltres que us vull confessar 
que els meus anys de seminari no han estat pas 
fàcils: maneres. desencerts. intuicions ... Però, 
superant-ho. m'ha donat coratge per a continuar el 
desig d'arribar a aquest instant en què l'Església, el 
bisbe, et cridu al ministeri sacerdotal i U hi compro- 
mets amb tot el teu pensament, amb tot el teu cor, 
amb tot el teu ésser i la teva vida. 

Desitjo doncs que en la pregària trobeu el 
vostre recer i en la intimitat amb Jesús hi cerqueu la 
confiança., l'empenta per a poder seguir fent camí. 


Mn. ANDREU SALA 


Pocs dies han transcorregut de la meva orde- 
nació sacerdotal: són moltes les vivències intenses 
que he tingut abans, durant i després de l'ordenació, 
que em porten a la lloança del Crist que m'ha pres 
com a possessió seva i per sempre. Que el Senyor 
em mantingui fidel al ministeri que ell s'ha dignat a 
concedir-me i beneeixi abundosament tots els qui us 
prepareu per rebre'l i tots els qui el Senyor crida a 
seguir-lo en aquest camí. 


TESTIMONI D'UNA VOCACIÓ 


Vinc d'una família catòlico-practicant que 
sempre m'ha fet sentir la presència de Déu a casa i 
a la vida de cadascun de nosaltres. Des de ben petit 
anava a Missa de les mans dels pares i fins i tot en 
èpoques més allunyades de la fe no vaig deixar mai 
d'anar-hi. 

No vaig tenir contacte amb la vida de parrò- 
quia fins que no em vaig apuntar al curs de prepara- 
ció per a la confirmació. Vaig descobrir la parròquia 
del meu barri de Santa Eulàlia de l'Hospitalet, la 
parròquia de Santa Eulàlia de Provençana, és una 
parròquia reflex del barri, gent treballadora 
majoritàriament vinguda de fora de Catalunya, jun- 
tament amb famílies arrelades des de fa diverses 
generacions al barri i a la parròquia. 

Vaig descobrir totes les activitats que es 
feien: l'Esplai, els Grups de Joves, els Matrimonis, 
l'Escola d'Adults, etc... Tot això em va donar idea 
de l'abast de les activitats d'una parròquia. 

Un cop confirmat, vaig continuar en un grup 
de joves format majoritàriament per confirmats el 
mateix any que jo i d'altres que buscaven un espai 
de reflexió per a caminar en la fe, el nostre nom ho 
deia ben clar: Fent Camílti 

En uns moments de buit espiritual des del 
vessant de la pregària personal, no així de les acti- 
vitats parroquials, vaig descobrir les pregàries de 
Taizé com a font de pregària, d'espiritualitat oberta 
i acollidora i en definitiva una manera d'entendre la 
fe, on allò més important és dirigir-te al Crist amb 
confiança i amor, tot ajuntant-hi una vessant de 
compromís actiu envers els germans. 


Vaig començar a fer catequesi de postcomu- 
nió, més tard vaig ser monitor de l'esplai Ginfama 
durant tres cursos i finalment monitor d'un grup de 
joves universitaris. Durant tot aquest camí vaig par- 
ticipar en tres trobades de Taizé, a Roma, París i 
VVrochlavv (Polònia), on vaig descobrir com els 
joves europeus busquen Crist en la pregària i en el 
bescanvi d'experiències personals amb d'altres 
joves. Un ambient on el jove viu a gust, lliure i 
sense lligams per trobar-se amb Crist i aprofitar 
aquells moments per a després abocar-ho en les 
seves respectives comunitats. 

Ja durant la Universitat, de tant en tant em 
descobria a mi mateix preguntant-me si Déu no vol- 
dria de mí, un compromís més definitiu i més total, 
que abracés tota la meva vida. Després d'intents 
fallits de treure-m'ho del cap, ho vaig anar portant a 
la pregària personal i, un cop acabada la carrera i ja 
treballant, amb l'ajuda d'algun mossèn i d'algún 
recés vocacional vaig decidir entrar al Seminari per 
fer el Curs Introductori i així poder confirmar la 
meva incipient vocació. 

En aquest camí fins aquí, he d'agrair l'a- 
companyament de moltes persones, començant pels 
pares que m'inculcaren la fe, el Xavier i la Carme, 
els meus primers monitors, la Consuelo, una reli- 
giosa de l'Assumpció, els mossens que han anat 
passant per la parròquia, especialment Mn. Martí 
Visa i Mn. Francesc Prieto, i finalment tota la 
comunitat de Santa Eulàlia de Provençana i espe- 
cialment els joves amb els quals he anat fent camí. 


Per acabar vull expressar el meu convenci- 
ment que hem d'apropar la fe i l'Església als joves 
amb el seu mateix llenguatge, sense per això haver 
de fer cap renúncia o falsejament del que creiem, 
però tenint molt clar que cal trobar noves paràboles 
per a finals del segle XX, els joves a qui ens adre- 
cem són joves inquiets i compromesos en la seva 
societat, i si entenen que Déu els estima, i que no es 
pot estimar Déu sense estimar els germans, haurem 
fet una gran part del camí i en el camí de l'AMOR 
els trobarem. 

Xavier Blanco, 
Introductori 


MOGUTS 
PER L'ESPERIT 


SANT JOSEP 
AL SEMINARI 


Moguts per l'Esperit" és el lema d'en- 
guany per la campanya del dia del Seminari que se 
celebra el diumenge dia 22 de març. 

El Seminari de Barcelona, coincidint amb 
aquesta campanya, ha organitzat una sèrie de cele- 
bracions que s'iniciaran el mateix dia 15 amb un 
recés vocacional predicat pel pastor de la nostra 
diòcesi —el Sr. Cardenal Ricard Maria Carles— 
adreçat a tots aquells nois que senten inquietud 
vocacional, amb la intenció d'ajudar-los a discernir 
quina és la crida que Déu els fa. És un recés que 


s'emmarca —com trobareu en l'article d'aquest 


número que fa referència a les activitats de pastoral 
del nostre seminari— en l'experiència de l'Espai 
Vocacional que s'ha endegat enguany. 

Les activitats festives del dia de Sant Josep 
s'inicien amb un tradicional torneig de futbol entre 
les diferents residències del Seminari i els alumnes 
del Seminari Menor que se celebra en el Seminari 
Menor de ia Conreria el dia 18. 

Després, a la capella del Seminari, se cele- 
brarà una Vetlla de pregària per les vocacions, 
presidida per monsenyor Ramon Daumal. 
"Demaneu al Senyor dels sembrats que envii més 
treballadors a la vinya". Pregar per les vocacions és 
una responsabilitat de tots els cristians, començant 
pels mateixos que ens hem sentit cridats a formar 
part del presbiteri diocesà. 

El dia de Sant Josep, a la tarda serà el centre 
de les celebracions, ja que tindran lloc dos actes 
molt importants per a la vida del seminari. 

En primer lloc, el nostre Cardenal 
Arquebisbe farà la inauguració solemne i benedic- 
ció de la nova residència de Sant Josep Oriol, 
l'Oriolat, on, si Déu vol, residiran els seminaristes 
que actualment viuen al convictori. 

L'actual residència és plena aquest curs, i, 
malgrat els que acaben, ens quedaria petita per a 
residir-hi tots l'any vinent. 


S E MI N A R I 


L'acte culminant serà la celebració de 
l'Eucaristia, dins l'ordenació de dos companys a 
la capella del Seminari: dos joves que es consa- 
graran a l'Església de Barcelona en el seu servei 
diaconal. 

Al vespre del dia de Sant Josep ens visitarà 
el Molt Honorable President de la Generalitat, que 
es quedarà a sopar amb nosaltres. 

Tots aquests actes, emmarcats en la diada del 
Seminari, tindran cl suport d'una campanya de 
presència en els mitjans de comunicació, que vol 
ajudar a fer present a les portes del segle XXI que 
Déu continua cridant molts homes a ser testimonis 
seus, 1 ho fa cridant aquells qui, homes entre els 
altres com són, escolten la seva veu i responen 
generosament. 

Joan Sabé 
2n Filosofia 


Dades d'interés 


Dates de trobades: 
Diumenges 1,15, 22 


ESPAI 
VOCACIONAL 


Enguany, al Seminari de Barcelona donada 
l'importància de la pastoral vocacional per al futur 
de la diòcesi, hem iniciat unes activitats que estan 
assignades a diversos grups de treball, dels quals 
exposem a continuació el contingut: 


a) Subcomissió de l'Espai Vocacional: Volem 
crear un espai on oferir als nois els mitjans 
formatius i de contacte personal que els per- 
metin discernir la crida del Senyor. També 
convidem els preveres a assistir a aquest 
espai acompanyant nois que tinguin aquesta 
inquietud 


b) Subcomissió de Parròquies: Té com a 
objectiu possibilitar que els seminaristes 
vagin a les parròquies per fer xerrades a 
grups de joves, d'adolescents, sobre els 
diferents aspectes de la vocació i per donar 
a conèixer l'existència de l'Espai Vocacional 
i de les diferents trobades que s'aniran fent 
al Seminari. Un altre objectiu és establir una 
relació amb els senyors rectors de les parrò- 
quies per l'adequat seguiment dels seus 
joves amb inquietuds vocacionals, a fi de 
contribuir a fer que hi hagi una bona comu- 
nicació amb cl Seminari. 


c) Subcomissió d'universitats, collegis: El 
que volem és dirigir-nos a diferents col-lec- 
tius d'estudiants per presentar la vocació 
sacerdotal i presentar l'Espai Vocacional. En 
aquestes activitats hi assistirien un formador 
del Seminari, un sacerdot jove i un semina- 
tista. 

Francesc Jordana 
2n Filosofia 


PLA DE 
FORMACIÓ 
SOBRE LA 
TEOLOGIA 
I PRÀCTICA 

DEL MINISTERI 

SACERDOTAL 


Un dels objectius que l'equip de formadors 
del seminari ens hem proposat d'anar assolint 
aquest curs 1997-1998, tal i com es recollia en el 
darrer número de Portal Obert, és l'elaboració d'un 
Pla sobre la teologia i pràctica del ministeri sacer- 
dotal. I així ho anem fent. 

Després de parlar-ho entre nosaltres, rector i 
formadors, en diverses sessions vàrem acordar de 
sol-licitar l'assessorament i ajuda d'alguns experts 
en la matèria de casa nostra. No es tracta que man- 
quin punts clars de referència, puix tenim la Rafio o 
Pla de formació per als Seminaris Majors, l'exhor- 
tació postsinodal del Papa Joan Pau II Pastores 
dabo vobis, el Directori per al ministeri i la vida 
dels preveres, ....un bon cúmul de doctrina. Es trac- 
ta de concretar-ho al nostre cas i situació. 

Aquesta comissió d'experts i assessors fou 
formada per Mons. Pere Tena, Jaume Fontbona, 
Pere Montagut i Josep M1 Rovira i Belloso. 

El rector i els formadors agraim la col-labo- 
ració, molt valuosa, generosa i eficaç, així com la 
disponibilitat que hem trobat en tot moment en 
aquests professors. 

El proppassat dimecres 11 de febrer ens 
vàrem reunir conjuntament els teòlegs citats abans, 
el rector i els formadors del Seminari Major, i hem 
estat treballant una proposta d'organització temàtica 
i operativa sobre la formació sacerdotal que haurem 
de continuar en properes sessions. 


Joan Rodríguez 
Formador del Seminari Conciliar 


PROJECTES 
I AGRAIMENTS 


Gràcies als BENEFACTORS DEL 
SEMINARI, gràcies als AMICS DEL 
SEMINARI, gràcies als qui col-laboreu en 
diversos serveis amb el seminari, de manera 
especial a les religioses en aquests més de 
setanta-cinc anys de servei discret i efectiu. 

Es gràcies a tots vosaltres que hem 
pogut niciar enguany el projecte d'il-lumi- 
nació de la capella sense haver hagut de 
tocar per a res els pressupostos del semi- 
nari. Degut a l'augment d'espais habilitats, 
ha estat necessari la instal-lació d'un nou 
transformador d'electricitat per al con- 
sum de l'ICESB i de tot el seminari. 

Gràcies a tots aquells que ens enco- 
maneu en les vostres intencions. Regraciem 
tots aquells que ens feu arribar generosos 
donatius, gràcies de tot cor. Gràcies al grup 
de senyores voluntàries que ens han con- 
feccionat un joc d'estoles per a la Capella 
del Seminari. Gràcies per la col-lecta que 
per iniciativa dels ordenands es va fer a les 
ordenacions presbiterals a Mataró (es van 
recollir 108.000,- pts.). 

Comissions. S'ha creat una nova 
comissió de Comunicacions, formada per 
en Francesc Jordana i en Toni Matons. 

La comissió de Portal Obert ha ini- 
ciat un canvi de format per fer-lo més 
visual, més econòmic i de més fàcil distri- 
bució: les vostres crítiques feu-nos-les arri- 
bar, ja ens excusareu si al començament no 
hem afinat prou. 


QUIN HORARI 
FA UN 
SEMINARIS TA 7 


P15 Ofici de Lectura (Diputació, durant 
Advent, Quaresma i Pasgia) 


30 Rés de la pregària de Laudes i 
meditació 


830 Esmorzar 
9'10. Comencen les classes a la Facultat 
14'00 Dinar 


15'45 Junts fem l'hora menor. 
Els dijous, dia sacerdotal, hi ha 
exposat el Santíssim des de l'hora 
menor fins a vespres. 


1945 Rés Vespres i celebració de 
l'Eucaristia 
2045 Sopar 


21'45 Després de sopar ens reunim a la 
Har per comentar l'actualitat del 
món i de l'Església i per tractar 
punts de pastoral i de formació en 
general. 


2215 Resem la darrera pregària comu- 
nitària del dia, les completes, i 
aquells qui ho volen fan comunità- 
riament el rés del rosari. 


ASSOCIACIÓ 
D'AMICS 
DEL SEMINARI 


És tema de vital importància per al 
Poble cristià tenir pastors dedicats a la seva 
tasca. Per això, des del Seminari Conciliar 
de Barcelona, s'està començant a treballar 
en la difusió de la vida sacerdotal, partint 
des de la base, és a dir, donant a coneixer 
en diversos ambients la vocació al sacerdo- 
Ci. 

Una consegiència d'aquesta inquie- 
tud, ha estat la creació de l'Associació 
d'Amics del Seminari, que es marca com 
a objectiu no tan sols la difusió de la voca- 
ció en els propis ambients dels seus asso- 
ciats, sinó també el progrés espiritual en la 
vida cristiana dels mateixos associats, 
organitzant conferències, recessos, partici- 
pació en la litúrgia del Seminari, la possi- 
bilitat d'ajuda espiritual, etc. 

En aquesta associació hi podrà pren- 
dre part tota aquella persona que tingui 
inquietud per fer un servei de tipus voca- 
cional a la nostra diòcesi, comprometent 
part del seu temps en les activitats que més 
hi puguin interessar, organitzant activitats 
encaminades a xerrades vocacionals, 
recaptar fons, difondre informació sobre la 
vida i activitats del Seminari, encarregar-se 
d'aspectes administratius, etc. 

Es tracta de fomentar també l'esperit 
de fraternitat i d'amistat entre els associats, 
com ajuda mútua, prendre part a les festes 


PREGÀRIA PELS 
SEMINARISTES 


Esperit Sant, 
que ungíreu Jesús, 

i l'omplíreu deis vostres dons, 
perquè anunciés l'Evangeli 

i fos el nostre Salvador: 

Us demanem, en unió amb Maria, 
que els ompliu de la vostra gràcia, 
els il'lumineu amb la vostra llum, 

1 els doneu la vostra fortalesa, 
perquè siguin fidels a la vocació 

i ofereixin la seva vida com a sacer- 
dots, 

homes de l'Esperit, 

t signe de l'amor de Déu. 

Per Jesucrist Senyor nostre. 

Amén. 


del Seminari, fer excursions i peregrina- 
cions i diverses activitats de caire social, 
lúdic i cultural. 

Llancem des d'aquí una invitació a 
tothom que es vulgui interessar per les 
vocacions. Tota ajuda serà ben acollida des 
de la situació i disponibilitat en què es 
trobi. Per a demanar més informació podeu 
adreçar-vos als telèfons del Seminari: 
93-454 16 00 o 93-454 90 12 de 10 a 13 
hores. Deixeu les vostres dades i rebreu 
més informació. Moltes gràcies. 


Joaquim Estapé 
2n Filosofia 


CALENDARI D'ACTIVITATS 
FINS A FINAL DE CURS 


MARÇ 


15 Recés dirigit pel Cardenal 
Arquebisbe 

18 Torneig de futbol a la Conreria 
Vetlla de pregària per les voca- 
cions presidida per monsenyor 
Ramon Daumal 

19 Ordenació diaconal al Seminari 
Visita del M.H. President de la 
Generalitat, Sr. Jordi Pujol 

21 Jornada de formació: els movi- 
ments especialitzats d'Acció 
Catòlica 

29 Ordenació diaconal a Caldes 


ABRIL 


2- 8 Exercicis espirituals. P. Xavier 
Melloni (S.L) Il P. Xavier 
Rodríguez (S.I.) 

9-12 Participació en les celebracions 
del tríduum pasqual a la 
Catedral 

12 — Espai Vocacional 

20 — Inici de les classes del 3r trimes- 
tre 


ABRIL 


26 Vetlla de Santa Maria 
Espai Vocacional 

27 Celebració de l'admissió a ordes 
de companys de 4t i 5è 


i 0Trobada de seminaristes de 
Catalunya. P. Hilari Raguer. 

10 Espai vocacional 

22 Jornada de formació 

24 Espai vocacional 

25 Visita del Sr. Cardenal 

31 Pasqua de Pentecosta 
Aplec de V'Esperit a Vilafranca 
del Penedès 


JUNY 


15 Final de. curs del seminari. 
Eucaristia presidida pel senyor 
cardenal i dinar 

18-22 Participació a la peregrinació 
diocesana a Lourdes 


Mons. JOAN CARRERA 


El dia 28 de novembre, dins de les Jornades de forma- 
ció del seminari, el bisbe Joan Carrera, es va fer ressò 
dels punts en els que tots podem estar d'acord: sobre 
la identitat del prevere diocesà, l'espiritualitat del pre- 
vere. Va anar fent una reflexió sobre aquests punts, a 
partir de la seva pròpia experiència personal. Entre 
d'altres orientacions ens digué: 

"vosaltres no sereu capellans en solitari, sinó que 
vosaltres formareu part d'un col-lectiu: d'aquest 
col-lectiu, en diem presbiteri, que és el conjunt de pre- 
veres que juntament amb el bisbe porten la pastoral de 
la diòcesi, col.laboradors immediats del bisbe..." 
"..és important que vegeu aquesta dimensió col-lectiva del vostre ministeri. 
Difícilment començareu i acabareu una obra: probablement us tocarà continuar 
l'obra que altres germans han començat en una parròquia, deixareu l'obra a mig 
Jer, i vindrà un altre a continuar-la. Aquest és el sentit solidari de presbiteri..." 
Ld Com és aquest presbiteri en el qual vosaltres us integrareu2. És un presbite- 
ri divers, en edats, divers en maneres de fer, en prioritats (cadascú s'inclina més 
per un apostolat que per un altre), en mentalitats. Convé que vegeu la realitat i 
al mateix temps l'ideal..." 

Tela sensibilitat pel món de la pobresa, especialment pel món obrer: els pobres 
eren el món obrer (abans, parlar del món dels pobres i parlar del món obrer era 
la mateixa cosa)...el món de l'atur són els nous pobres i, el món de la margina- 
ció... aquesta sensibilitat de preferència d'anar amb els més senzills, amb els més 
pobres..." 


———————é 


El dia 23 de gener, dins de les jornades de formació del seminari, vam tenir entre nosaltres el Sr. Albert Manent, historiador, escriptor, con- 
seller del M. H. President de la Generalitat en qiiestions culturals, codirector del Diccionari d'Història eclesiàstica de Catalunya. 
El tema de la seva xerrada va ser un repàs de la recent història de la nostra Diòcesi a partir dels clergues més sobresortints de la seva època, 


que influenciaren tant l'Església com la resta de la societat. 


Ens presentà, malgrat la secularització i l'indiferentisme de la societat, com el prevere és encara un model i un referent per a molta gent, — 


per bé que no sigui reconegut obertament. 


Mons. PERE TENA 


El dia 5 de desembre, dins de les jornades de formació 
del seminari, el bisbe Dr. Pere Tena ens va fer ressò 
de les darreres orientacions litúrgiques emparades per 
les propostes del Concili de la Tarraconense i de la 
Conferencia Episcopal Espanyola (per a aquest qua- 
drienni 1997-2000). Aquestes orientacions històrico- 
litúrgiques, amb orientacions pràctiques, faran que de 
mica en mica, anem prenent consciència, els futurs 
preveres, dels criteris litúrgico-pastorals que hem d'in- 
tentar seguir. Això facilitarà que en les celebracions 
intercomunitaries a nivell de parròquies veines, d'arxi- 
prestats, de demarcacions, i de tot l'arquebisbat, hom 
pugui concretar la seva expressió de fc a través d'uns gests i d'uns cants propis 
de casa nostra. Entre d'altres orientacions remarcà: 

"La idea és fer entre els cants que ja hi ha una selecció que s'adiguin més amb 
cada moment de la celebració, per proposar-los com a cants que en principi 
siguin els que tothom convé que sàpiga, per participar en les celebracions (sense 
excloure'n de nous)...suposa un enriquiment que sapiguem en el context de l "any 
litúrgic quines són les expressions de fe que en una determinada festa ens acom- 
panya..." 

"tota aquesta programació no és de puntillusitat rubricista, sinó que és una 
questió d'aliment espiritual i d'educació cristiana en la fe..." 

"Aconseguir que en totes les comunitats que celebren en català sigui conegut i 
utilitzat un mateix repertori bàsic que correspongui a la ministerialitat del cant 
litúrgic i faciliti la participació en les diverses assemblees i en les grans concen- 
tracions..." 


Sr. ALBERT MANENT 


LL 


La família de germanes carmelites 
missioneres està de festa, La ger- 
mana "Feli" va fer 100 anys el 
passat 26 de gener, tres quartes 
parts dels quals han estat al ser- 
vei del Seminari de Barcelona. 

Per això, en aquests dies s'han 
multiplicat les visites, trucades i 
felicitacions tant per part de perso- 
nes concretes com per part d'enti- 
tats i estaments que es volen unir al 
goig d'aquest aniversari: la trucada 
de la gna. Esperanza Izco en nom 
de la gna. M" Jesús Zabalza i el 
Consell General a Roma, la 


l 


—. 


medalla de felicitació del conseller 
Antoni Comas de la Generalitat 
de Catalunya, la carta de felici- 
tació de l'alcalde de la ciutat de 
Barcelona, l'obsequi floral de les 
facultats de Filosofia i Teologia, 
la felicitació dels actuals semina- 
ristes i tantes i tantes trucades i 
visites de familiars, amics i cone- 
guts que volien mostrar-li així el 
seu agraiment. 

El diumenge segiient, 1 de febrer, 
va celebrar l'eucaristia a la capella 
de la comunitat el bisbe auxiliar 
Mons. Joan Enric Vives, presidint 
un bon nombre d'aquestes perso- 
nes estimades de la germana Feli. 


Tant la gna. Francisca Esquius — 
superiora provincial— en unes 
paraules introductòries, com des- 
prés Mons. Joan Enric Vives a 
l'homilia, van glossar el valor de 
l'entrega generosa i des del silenci, 
en el dia a dia, com Jesús a 
Natzaret, de la germana "Feli", des 
de la seva joventut fins a la vellesa: 
entrega que Déu fa fecunda en 
fruits d'amor i de servei. Prou que 
ho diuen diverses generacions de 
germanes de comunitat, seminaris- 
tes i formadorsi 

També el cardenal Ricard Maria 
Carles, s'afegia a la celebració — 
per mitjà d'unes lletres llegides en 
l'acció de gràcies— tot donant-li la 


seva benedicció, i encoratjant-la a 
no decaure en el seu servei i 
ministeri de la pregària... sobretot 
pels seminaristes i sacerdots". 

Un berenar festiu, amb un gran 
pastís, música i una tuna de joves 
universitaris acabà d'arrodonir la 
celebració. 

Arribat el vespre, restava en el 
record de tots l'agraiment fet en el 
seu nom als qui s'hi van poder fer 
presents, i l'agraiment que tots 
vam manifestar a Déu, en una 
pregària sortida del cor, pel do que 
ens ha fet en la germana Felicitat. 


Comunitat de Carmelites 
Missioneres del Seminari 


ob ia 

